**SUSITARIMAS DĖL SUTARTIES NR. S-150 PAPILDOMŲ DARBŲ NR. 3**

2024-10-15

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“** atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-02-14 Šalys sudarė pirkimo sutartį Nr. S-150 „Valstybinės reikšmės krašto kelio Nr.154 Šiauliai – Gruzdžiai – Naujoji Akmenė ruožo nuo 43,973 iki 47,400 km kapitalinio remonto darbai“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, Rangovas informavo Užsakovą, kad atliekant pralaidų įrengimo ir griovių formavimo darbus pagal patvirtintą techninį darbo projektą, buvo pastebėta, kad ties pralaida, esančia Pk 472+70, iki Pk 471+60 abiejose kelio pusėse griovių dugno ir asfalto krašto dangos briaunos altitudžių skirtumas yra didesnis kaip 3 m, kas galimai netenkina 2010-01-07 Užsakovo įsakymu Nr. V-8 patvirtintų Automobilių kelių transporto priemonių apsauginių atitvarų sistemų projektavimo taisyklės KPT TAS 09 55.4 p. reikalavimo dalies,dėl ko atsirado poreikis papildomiems, neatliekamiems (atsisakomiems) darbams (detalizuoti **Priede Nr. 1**);
4. Sutarties 149 p.​ Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 3 dėl papildomų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 7991,03 Eur (septyni tūkstančiai devyni šimtai devyniasdešimt vienas euras, 3 ct);
   2. papildomų darbų kaina be PVM yra 6604,16 Eur (šeši tūkstančiai šeši šimtai keturi eurai, 16 ct);
   3. 21 proc. PVM yra 1386,87 Eur (vienas tūkstantis trys šimtai aštuoniasdešimt šeši eurai, 87 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 63,94 Eur (šešiasdešimt trys eurai, 94 ct).
   2. neatliekamų darbų kaina be PVM yra 52,84 Eur (penkiasdešimt du eurai, 84 ct).
   3. 21 proc. PVM yra 11,10 Eur (vienuolika eurų, 10 ct).
3. Šalys susitaria, kad dėl aukščiau šiame Susitarime nurodytų sąlygų, Sutarties kaina padidėja toliau nurodyta suma: *7927,10 Eur* (su PVM). Galutinė Sutarties kaina yra*: 4.044.060,71 Eur* (su PVM).
4. Šalys susitaria, kad dėl papildomų darbų nėra suteikiamas papildomas darbų atlikimo terminas.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:
    1. Darbų pakeitimo aktas Nr. 3.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7 LT-35104 Panevėžys  Juridinio asmens kodas 147710353  El. p. info@hisk.lt  A.s. LT02 410 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |
|  |  |
|  |  |